《上巳日石湖王百穀席上送童山人子明》
明代·黄姬水

词客来游修禊辰，澄江十里绿杨津。
喜寻胜景迎佳节，愁对青山送远人。
水上传觞浮露气，林间着屐藉花尘。
吴台越峤同芳草，无那明朝两地春。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。